L 131/22 Jurnalul Oficial al Uniunii Europene 29.5.2010 REGULAMENTUL (UE) NR. 468/2010 AL COMISIEI din 28 mai 2010 de stabilire a listei UE a mavelor care practică activități de pescuit ilicite, nedeclarate şi nereglementate COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea şi eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 şi de abrogare a Regulamentelor (CE) nr. 1093/94 şi (CE) nr. 1447/1999 ('), în special articolele 27 și 30, întrucât: (1) Capitolul V din Regulamentul (CE) nr. 1005/2008 stabileşte procedurile de identificare a navelor de pescuit care practică activități de pescuit ilicite, nede- clarate și nereglementate (nave de pescuit INN), precum şi procedurile în vederea elaborării listei UE a acestor nave. Articolul 37 din respectivul regulament prevede măsurile care trebuie luate împotriva navelor de pescuit incluse pe această listă. ( În conformitate cu articolul 27 din Regulamentul (CE) nr. 1005/2008, lista UE trebuie să includă navele de pescuit INN identificate de Comisie. (3)  În conformitate cu articolul 30 din regulamentul respectiv, lista UE cuprinde de asemenea navele de pescuit incluse pe listele navelor de pescuit INN adoptate de organizațiile regionale de gestionare a pescuitului. (4)  Până când Comisia identifică în mod direct alte nave de pescuit ca practicând activități de pescuit ilicite, nede- clarate și nereglementate, lista UE va cuprinde numai navele incluse pe listele de nave INN adoptate de orga- nizațiile regionale de gestionare a pescuitului. (5)  Măsurile prevăzute de prezentul regulament sunt conforme cu avizul Comitetului de gestionare a sectorului pescuitului și acvaculturii, ADOPTĂ PREZENTUL REGULAMENT: Articolul 1 În sensul prezentului regulament, prin „lista UE a navelor INN” se înțelege lista navelor de pescuit care practică activități de pescuit ilicite, nedeclarate şi nereglementate, în conformitate cu prevederile articolului 27 din Regulamentul (CE) nr. 1005/2008. Articolul 2 Se stabileşte în anexă lista UE a navelor INN. Prezentul regulament intră în vigoare în a șaptea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 28 mai 2010. () JO L 286, 29.10.2008, p. 1. Pentru Comisie Președintele Josă Manuel BARROSO